*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*197. számú előterjesztés*

Bátaszék Város Önkormányzat Képviselő-testületének 2021. november 24-án

16 órakor megtartandó ülésére

V. Bátaszéki Bornapok szakmai és pénzügyi beszámolója

|  |
| --- |
| **Előterjesztő:** Csötönyi László ügyvezető  **Készítette** : Csötönyi László ügyvezető  Nagyné Gyura Györgyi pénzügyi irodavezető    **Törvényességi ellenőrzést végezte:** -----------  **Tárgyalja:**  Pénzügyi és Gazdasági Bizottság  Közművelődési, Oktatási, Ifjúságii és Sport Bizottság |

**Tisztelt Képviselő-testület!**

Az év elején a koronavírus okozta járványhelyzet miatt Bátaszék Város Önkormányzata és a Bátaszékért Marketing Nonprofit Kft. között - az elmúlt években rendszeresen megkötött – rendezvények megszervezésére irányuló vállalkozási szerződés megkötésére nem került sor. Az átoltottság növekedése és a korlátozások feloldása következtében bíztunk benne, hogy a betervezett programjaink megrendezésre kerülnek.

Ezért Bátaszék Város Önkormányzata Képviselő-testülete a 211/2021. (VI.30) önkormányzati határozatával jóváhagyta a **vállalkozási szerződést**, mely szerint bruttó 16.300.000 Ft összegű vállalkozói díjért a Bátaszékért Marketing Nonprofit Kft. elvállalta a 2021. évi városi rendezvények megszervezését és lebonyolítását. Az Önkormányzat - a vállalkozási szerződés szerint – a fenti összegből bruttó **12.000.000 Ft keretösszeggel** az V. Bátaszéki Bornapok rendezvényt kívánta támogatni.

Továbbá Bátaszék Város Önkormányzata 2020-ban benyújtott egy pályázati kérelmet az V. Bátaszéki Bornapok megrendezésének támogatására az Emberi Erőforrások Minisztériumához. A pályázat sikeres volt, **5.000.000 Ft-os támogatás** került megítélésre 25,31 %-os támogatási intenzitással, ami azt jelenti, hogy legalább 19.753.860 Ft-os összköltség mellett van lehetőség a teljes támogatási összeg felhasználásra. Mivel 2020-ban a covid járvány miatt elmaradt a rendezvény, változatlan feltételek mellett engedélyt kaptunk az EMMI-től a pályázati támogatás 2021. évben történő V. Bátaszéki Bornapok megrendezésének felhasználására.

Az V. Bátaszéki Bornapok rendezvényen a korábbi évek gyakorlata szerint igyekeztünk a térség vállalkozásait is előtérbe helyezni és lehetőséget nyújtottunk részükre a reklámfelületek igénybevételére. **23 vállalkozással kötöttünk megállapodás**t, akik közül 1 vállalkozás időközben visszalépett a lehetőségtől és így a 22 vállalkozás összesen **2.844.960** **Ft** + 768.140 Ft áfa összeget utalt át a megkötött megállapodások értelmében Bátaszék Város Önkormányzata részére. Az áfa összege, a 768.140 Ft teljes egészében befizetésre kerül a negyedéves áfa bevallást követően a NAV fele, ezért csak a nettó összeggel számolhatunk.

A Bátaszékért Marketing Nonprofit Kft. mellékelt excel táblázata szerint részletezett **további bevételek összesen 3.706.600 Ft összegben**:

Borospohár értékesítése borászoknak 709.800 Ft

Borospohár értékesítése (TIP bevétel) 345.800 Ft

Faház bérleti díjak 1.030.000 Ft

Helypénz 1.621.000 Ft

Mivel a pályázati támogatást Bátaszék Város Önkormányzata nyerte el az EMMI-től, ezért ebben az évben a költségek kifizetésének egy részét az Önkormányzatnál, egy részét a Bátaszékért Nonprofit Kft.-nél kellett lebonyolítani.

|  |  |
| --- | --- |
| **V. Bátaszéki Bornapok lebonyolítására rendelkezésre álló bevételek:** | |
| 12.000.000 Ft | Vállalkozási szerződés |
| 5.000.000 Ft | EMMI támogatás |
| 2.844.960 Ft | reklámfelületekkel kapcsolatos megállapodások |
| 3.706.600 Ft | Bátaszékért Marketing Nkft. egyéb bevételei |
| **23.551.560 Ft** | **Összesen** |

|  |  |  |
| --- | --- | --- |
| **V. Bátaszéki Bornapok kiadásai:** | | |
| 18.555.565 Ft | Bátaszékért Marketing NKft.-nél jelentkező - a mellékelt excel táblázat szerint részletezett - kiadások | |
| 7.774.732 Ft | Biztonsági szolgálat  Hangtechnikai szolgáltatás  Pavilon bérleti díja  Grafikai tervezés  Nyomdaköltség  (az Önkormányzatnál jelentkező költség, melynek elszámolása az EMMI pályázat és a reklámfelületekkel kapcsolatos megállapodások terhére történt) | |
| **26.330.297 Ft** | **Összesen** |  |

A Bátaszékért Marketing Nkft szakmai és pénzügyi beszámolójának megfelelően, az V. Bátaszéki Bornapok esetében a bevételek összege bruttó 23.551.560 Ft volt, a kiadásoké pedig 26.330.297 Ft volt. A bevételek és kiadások egyenlegéből keletkező 2.778.737 Ft forráshiányt az Nkft a 2021. évi többletbevétele terhére, valamint a fennálló szerződések belső átcsoportosításával keletkező források bevonásával fedezni tudja.

Kérem a Tisztelt Képviselő-testületet, hogy az V. Bátaszéki Bornapok szakmai és pénzügyi beszámolóját szíveskedjenek elfogadni, valamint javasolom fentieknek megfelelően az alábbi határozati javaslat elfogadását:

**H a t á r o z a t i j a v a s l a t :**

**az V. Bátaszéki Bornapok szakmai és pénzügyi beszámolójának elfogadására**

Bátaszék Város Önkormányzata Képviselő-testülete az V. Bátaszéki Bornapok szakmai és pénzügyi beszámolóját a határozat melléklete szerinti tartalommal elfogadja.

*Határidő:* 2021. november 30.

*Felelős:* Kondriczné dr. Varga Erzsébet jegyző

(a határozat megküldéséért)

*Határozatról értesül:* Bátaszékért Marketing NKft.

Bátaszéki KÖH Pénzügyi Iroda

irattár